**Idegen nyelvi készségek fejlesztése**

GINOP-6.1.3-17-2018-00009

**Alapadatok:**

* Kedvezményezett neve: Heves Megyei Szakképzési Centrum
* Projekt címe: Idegennyelvi készségek fejlesztése Heves megyében Heves Megyei Szakképzési Centrum közreműködésével
* Támogatás összege: 149.877.595 Ft
* Támogatás mértéke: 100%
* Projekt azonosító száma: GINOP-6.1.3-17-2018-00009
* Projekt kezdő időpontja: 2019. 02. 01.
* Projekt befejezése: 2022. 03. 31.

**Sikerrel zárult a Heves Megyei SZC ingyenes idegen nyelvi képzése**

***A GINOP-6.1.3-17 Idegen nyelvi készségek fejlesztése című pályázaton a Heves Megyei Szakképzési Centrum mintegy 150 millió forint vissza nem térítendő támogatást nyert angol és német nyelvtanfolyamok szervezésére. Az ingyenesen elvégezhető, Európai Unió által támogatott 120 órás képzésen 911 fő szerzett tanúsítványt.***

A GINOP-6.1.3-17-2018-00009 azonosító számú Idegen nyelvi készségek fejlesztése elnevezésű projekt a Széchenyi 2020 program keretében valósult meg azzal a céllal, hogy az idegen nyelvi készségekkel nem vagy alacsony szinten rendelkező felnőtt korosztály minél nagyobb arányban vegyen részt a képzésben.

**Az érintett időszakban a Heves Megyei Szakképzési Centrum nyolc intézményében összesen 83 csoportban 1011 fő beiskolázása történt meg.**

A résztvevők döntő többségét a szakképzési centrummal tanulói jogviszonyban álló, 16 és 25 év közötti korosztály alkotta, mint a projekt szempontjából kiemelt célcsoport.

A résztvevők között a projekt szempontjából hátrányos helyzetűnek számító, alacsony iskolai végzettségű 705 fő volt, ami a képzettek közel 70 százalékát teszi ki.

A Centrum a pályázat keretén belül több mint 100 tablet oktatásba történő bevonásával is segítette a tanfolyamokra jelentkezőket.

Olyan kombinált tankönyveket alkalmaztak a tananyagok elsajátításához, amelyekkel a tanulók online, akár otthoni környezetben is tudtak tanulni.

Összességében elmondható, hogy a Heves Megyei Szakképzési Centrum egy újabb, sikeres projekt keretében igyekezett hozzájárulni a munkaerőpiaci kompetenciák bővítéséhez egy olyan területen, amely minden szakmához és végzettséghez kiemelkedő értéket tud hozzáadni.